FI Euroopan unionin virallinen lehti CE 70/52

(2004/C 70 E/055)

KIRJALLINEN KYSYMYS P-1610/03

esittäjä(t): Joan Colom i Naval (PSE) komissiolle

(7. toukokuuta 2003)

Aihe: Veden johtamiskyky ja ekologinen virtaama Ebron juoksutuksessa, jota on ehdotettu Espanjan kansallisten vesivarojen hallintasuunnitelmassa

Komissio tunnusti 28. maaliskuuta 2003 kysymykseeni E-0509/03 (1) veden laadusta ja Espanjan kansallisten vesivarojen hallintasuunnitelmasta antamassaan vastuksessa, että Ebron alajuoksulla on johtamiskykyyn liittyviä ongelmia, mutta katsoi, että suositusta suolan enimmäispitoisuudesta ei ylitetä toimittaessa Espanjan hallituksen esittämän suunnitelman mukaan. Eräät tutkijat ja asiantuntijat torjuvat tämän väitteen. He ovat viime vuosina tutkineet keskimääräistä johtamiskykyä joen kyseisellä osalla ja päättelevät, että 1 000 mikrosiemensin tasoa senttimetriä kohti ei voida välttämättä säilyttää. Jos joen juoksutuksen muutos lopulta saadaan valmiiksi, vastaanottavissa uomissa olisi pakko käyttää heikkolaatuista vettä, jonka muuttaminen juotavaksi on kallista.

Johtamiskyvyn lisäksi Ebron juoksutusehdotuksella ei ratkaista myöskään kysymystä ekologisesta virtaamasta, joka nostattaa tunteita kaikissa asianosaisissa sosiaalisissa, poliittisissa ja ympäristöllisissä piireissä (mukaan luettuna Katalonian hallitus). Kansallisten vesivarojen hallintasuunnitelmassa vahvistetaan, että suiston luonnonympäristön säilyttämiseksi riittää 100m3/s virtaama (3 100 hm3 vuodessa) yhdessä suiston integroidun suojeluohjelman kanssa, jota ei ole vielä laadittu. Katalonian hallitus puolestaan ehdottaa virtaaman nostamista tasolle 135m3/s (4200hm3 vuodessa). Vaikka se olisi parempi kuin vesivarojen hallintasuunnitelmassa alunperin esitetty, sekään ei riittäisi turvaamaan suiston ja sen ympäristön biologisen monimuotoisuuden säilyttämistä (2).

Jos juoksutus toteutetaan käyttäen virtaamaa 100—135 m3/sekunnissa, melko lyhyellä aikavälillä seurauksena on juoksutettavan veden määrän supistuminen ja lisääntynyt tarve säännellä Ebron uomaa, mikä vaikuttaa epäilemättä veden lopulliseen hintaan (korkeammat kuoletukset ja käyttökulut).

Mihin tietoihin perustuu komission väite, jonka mukaan veden johtamiskyky ei missään tapauksessa ylitä direktiiveissä 75/440 (3) ja 98/83 (4) asetettuja rajoja? Kun otetaan huomioon Ebron veden korkea suolapitoisuus, katsooko komissio, että tällaiset sallivat käytännöt ovat vesipuitedirektiivin mukaisia?

Voiko komissio vahvistaa, että Ebron nykykyisessä juoksutussuunnitelmassa (mukaan luettuna tavoiteltu ekologinen virtaama) veden hinta on alhaisempi kuin muissa vaihtoehdoissa, joita Espanjan hallitus ei harkitse (suolanpoisto, uudelleenkäyttö)?

Margot Wallströmin komission puolesta antama vastaus

(13. kesäkuuta 2003)

Kuten vastauksena parlamentin jäsenen aiemmin esittämään kysymykseen E-509/03 todettiin, ihmisten käyttöön tarkoitetun veden laadusta 3 päivänä marraskuuta 1998 annetussa neuvoston direktiivissä 98/83/EY säädetään, että juomaveden johtokyvyn on oltava 2500 mikrosiemensiä senttimetriä kohti. Jos valvontaohjelmissa havaitaan tämän luvun ylittyneen, jäsenvaltioiden tulee harkita, aiheuttaako tällainen säännösten noudattamatta jättäminen vaaraa ihmisten terveydelle. Lisäksi jäsenvaltioissa juomaveden valmistamiseen tarkoitetun pintaveden laatuvaatimuksista 26 päivänä kesäkuuta 1975 annetussa neuvoston direktiivissä säädetään ohjearvo, 1000 mikrosiemensiä senttimetriä kohti, jota jäsenvaltioiden tulee pyrkiä noudattamaan.

Kuten edellä mainittuun kysymykseen annetussa vastauksessa myös esitetään, Ebron alajuoksulla johtokyvyksi on mitattu tällä hetkellä noin 1 000 mikrosiemensiä senttimetriä kohti. Tässä yhteydessä tulee muistaa, että vesipolitiikan puitedirektiivissä (yhteisön vesipolitiikan puitteista 23 päivänä lokakuuta 2000 annettu Euroopan parlamentin ja neuvoston direktiivi 2000/60/EY (5)) säädetään vesien hyvän kemiallisen tilan saavuttamisesta vuoteen 2015 mennessä. Jotta veden johtokyky Ebron alajuoksulla olisi vesipolitiikan puitedirektiivin mukainen, johtokyvyn ei voi antaa nousta merkittävästi.

On mahdollista, että suunnitelmat käyttää lisääntyvässä määrin Ebron vettä kasteluun valuma-alueella voivat aiheuttaa veden johtokyvyn nousua Ebron alajuoksulla. Ei ole kuitenkaan ilman muuta syytä olettaa, että ehdotettu veden siirtäminen Ebro-joesta aiheuttaisi sen, että johtokyky ei olisi yhteisön vesilainsäädännön mukainen.

Tarkasteltaessa kysymystä kustannuksista voidaan todeta, etteivät yhteisön lainsäädäntö tai politiikka nimenomaisesti edellytä, että Espanjan viranomaisten tulisi valita kuluiltaan alhaisin vedentuottamistapa. Sen tähden komission ei kuulu antaa tästä aiheesta mielipidettään.

(1) EUVL C 242 E, 9.10.2003, s. 140.

(2) Komissio on käyttänyt tässä tutkimuksessaan ympäristötutkija Narcís Pratin laatimia tietoja, joiden mukaan tarvittava ekologinen virtaama on 350 hm3, kun otetaan huomioon sellaiset seikat kuin ilmaston muutos.

(3) EYVL L 194, 25.7.1975, s. 26.

(4) EYVL L 330, 5.12.1998, s. 32.

(5) EYVL L 327, 22.12.2000.